google/wiki40b huggingface dataset:
Kommagene

Kommagene (gresk Βασίλειον τῆς Kομμαγηνῆς; armensk Կոմմագենէի Թագավորութիւն) var et oldtidskongedømme i hellenistisk tid, Det var lokalisert i en østlig region av dagens Tyrkia. Riket kontrollerte handelsveier i Taurusfjellene mellom romerne og partherne. I 162 f.Kr. brøt riket løs fra Selevkidriket, og omkring hundre år senere hadde riket en storhetstid. Til slutt ble det innlemmet i Romerriket.
Svært lite er kjent om folket og riket Kommagene før begynnelsen av 100-tallet f.Kr. Det synes fra de få levninger som er bevart at Kommagene utgjorde en del av større stat som også omfattet Sophene. Senere konger av Kommagene hevdet å nedstamme fra kongeslekten Orontiden, det første kjente armenske dynasti, og ville derfor ha vært beslektet med familien som opprettet oldtidens kongedømme Armenia (190 f.Kr. til 387 e.Kr.). Imidlertid er riktigheten i disse påstandene usikker.
Det er antatt at Selevkidriket fikk kontroll over Kommagene i løpet av styret til selevkidkongen Antiokos III den store (ca. 241–187 f.Kr.). Denne kontrollen varte fram til ca. 163 f.Kr. da en lokal satrap, Ptolemaios av Kommagene, etablerte seg selv som uavhengig hersker etter selevkidkongen Antiokos IV Epifanes døde. Kongedømmet Kommagene opprettholdt sin uavhengighet fram til 17 e.Kr. da den ble underlagt Romerriket og ble gjort til en romersk provins ved keiser Tiberius. Det gjenoppsto som et uavhengig kongedømme da Antiokos IV av Kommagene ble gjeninnsatt på tronen på ordre fra keiser Caligula, deretter fratatt tronen av den samme keiseren, deretter gjeninnsatt noen år senere av Caligulas etterfølger, Claudius. Dette kongedømmet varte fram til år 72 e.Kr. da keiser Vespasian til sist og endelig gjorde det til en varig del av Romerriket.
Elleveprikket marihøne

Utseende

Elleveprikket marihøne er mellom 3,5 og 4,5 millimeter lang. Dekkvingene er røde med elleve svarte flekker.

Levevis

Elleveprikket marihøne finnes på en lang rekke planter, i ulike naturtyper.
Rosenmontag

Rosenmontag (tysk, «rosemandagen») er høydepunktet under karnevalsesongen i land som Sveits, Tyskland og Østerrike. Den faller på blåmandagen før askeonsdag, den dag som innleder berynnelsen av påskefasten.
Hajji

Hajji, (arabisk الحجّي al-ḥağğī, bosnisk: Hadžija, pilegrim), eller el-hajj, også skrevet hadji og haji, er en ærestittel tildelt en muslim etter en vellykket reise hajj til Mekka. Det refererer ofte til en eldre person, ettersom det tar tid å oppnå nok penger til å gjennomføre reisen.
Tittelen blir plassert før personens navn, for eksempel blir John Smith til hajji John Smith. Ordet kommer fra arabisk al-hajj, som vanligvis kommer etter ordet (i stedet for foran). I noen områder har tittelen blitt overgitt til neste generasjon, og dermed blitt et familienavn.
Kvinner som har fullført hajj kan kalle seg hajja eller hadja.
Catoxantha

Utseende

Store (gjerne 30-50 millimeter), avlange praktbiller med skinnende farger. De fleste er grønt metalliske, men lyse flekker og metalliske kobber- eller purpurfarger forekommer også. Hodet er forholdsvis lite, antennene noe klubbeformede. Pronotum er mye smalere enn dekkvingene, tilsmalnet forover. Dekkvingene er lange, med lengdefurer. Beina er ganske korte.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sørøst-Asia.
Norsk kulturråds pris for lokalhistorie

Norsk kulturråds pris for lokalhistorie ble opprettet i 1973 etter innspill fra Landslaget for lokalhistorie. Kulturrådet hadde fra 1969 hatt et fast utvalg for å vurdere støtte til tiltak innenfor lokalhistorisk arbeid. Prisen ble tildelt «som anerkjennelse for en samlet gjerning eller for en enkelt overbevisende prestasjon». Prismottageren ble vedtatt av kulturrådet etter innstilling fra utvalget. Utvalget besto fra 1973 av Kjell Bondevik, Rolf Fladby og Knut Mykland.
Molsheim

Attraksjoner

Gamlebyen i Molsheim er godt bevart og inneholder mange gamle hus og bygninger med typisk alsasisk arkitektur. De mest kjente bygningene er Tour des Forgerons fra middelalderen, Metzig fra renessansen, den barokke kirken Eglise des Jésuites, som er så stor at den kunne ha plass til hele byen da den ble bygget, og det klassiske Hôtel de ville. Det tidligere klosteret La Chartreuse, som delvis ble ødelagt under den franske revolusjonen har i dag et museum.

Økonomi

Molsheim er kjent som hjemby for bilfabrikken Bugatti. Produksjonen av Bugatti Automobiles SAS ble startet opp igjen i Dorlisheim nær Molsheim i 2005.
Oedothorax retusus

Utseende

Oedothorax retusus er en liten edderkopp, nær 2 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Kroppen er mørk, mens beina er lysere nærmest gule. Forkroppen hos hunnen har en fin lys langsgående midtstripe.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Ljudmila Petrusjevskaja

Biografi

Petrusjevskaja ble født i Moskva. Krigsårene var vanskelige, og en tid bodde hun på et barnehjem i nærheten av Ufa. Senere vendte hun tilbake til Moskva, hvor hun studerte journalistikk ved Statsuniversitetet. Etter fullført utdanning jobbet hun som journalist og fra 1972 som redaktør i sovjetisk fjernsyn. Samme år fikk hun publisert sin første novelle i tidsskriftet Aurora og året etter ble hennes første teaterstykke satt opp på et studentteater i Moskva. Hun hadde imidlertid problemer med sensuren og det gikk mer enn ti år før hennes neste tekst ble publisert. Teaterstykkene ble gjerne tatt av plakaten etter noen få opptredener. Petrusjevskaja fortsatte imidlertid å skrive og fra midten av 1980-tallet ble det lettere å få satt opp teaterstykkene og fra 1988 kunne hun publiseres fritt. På 1990-tallet begynte hun også å eksperimentere med nye sjangre som poesi og kortprosa. Petrusjevskaja er også en anerkjent sanger.

Petrusjevskajas forfatterskap

Petrusjevskaja har skrevet mye i mange sjangre: noveller, kortromaner, skuespill, fortellinger med fantastiske og magiske innslag, moderne eventyr og billedbøker. Hun har også laget tegneserier og animasjonsfilm. Verkene hennes er oversatt til mer enn 30 språk. Hun er kjent som en mester i sjangeren tsjernukha, som er en dyster naturalistisk litteratur som preget russisk litteratur på slutten av 1980-tallet, da sensuren ble opphevet. Den var en reaksjon mot den fortielsen som hadde preget den sovjetiske litteraturen. I tillegg preges hennes forfatterskap av svært presise beskrivelser av kvinneskjebner, gjerne fra vanskeligstilte familier i sosial nød. Presisjonen hindrer henne dog ikke i å ta i bruk groteske og absurde virkemidler.
Vodskov kirke

Kirkens indre

Kirkens indre har gotiske krysshvelv. På apsidens halvkuppelhvelv har Rudolf Rud-Petersen med bistand av Niels Larsen Stevns utført et freskomaleri av Kristoffer med Jesusbarnet på skulderen. Motivet ble valgt av Olesen.
Rud Petersen har flankert Kristoffer med to engler og latt Helligåndsduen sveve over Jesusbarnet, som markeres med en voldsom stukkglorie, og med dette antydes en Majestas-fremstilling.
Altertavlen og forsiden av alterbordet er utført i utskåret tre og er belagt med bladgull. Begge er tegnet av Jensen Klint.
Tavlen er skåret ut som et vintre med blader og drueklaser. I midten ses en sort plate med Nattverdens innstiftelsesord. 
Døpefonten er utført i granitt og er tegnet av Jensen Klint. På fonten står dåpsbefalingen LADER DE SMÅ BØRN KOMME TIL MIG OG HINDRER DEM IKKE, THI DEM HØRER HIMMERIGETS RIGE TIL.
Prekestolen er av mur. Stolverket og orgelfasaden utformet i rokokko er også tegnet av arkitekten.
Klaus Hagerup

Biografi

Han engasjerte seg tidlig på den politiske venstresiden. Da Sosialistisk Ungdomsforbund ble stiftet som Sosialistisk Folkepartis ungdomsorganisasjon i 1963 ble han innvalgt i SUFs sentralstyre. Han var medlem av Bryn/Hellerud SUF i Oslo, et lag som snart ble et senter for den voksende marxist-leninistiske opposisjonen i forbundet. Der arbeidet Hagerup sammen med kjente SUF-navn som Tron Øgrim og Pål Steigan.
Som ung var han i Birgit Strøms dukketeater, studerte drama i Devon og fikk fire år ved Statens Teaterskole.
Hagerup arbeidet ved Den Nationale Scene (1968–1969), seinere bl.a. ved Nationaltheatret, både som skuespiller, instruktør, dramaturg og forfatter.  Han var ved de to første årene ved Hålogaland Teater (1971–73). Han har også spilt i film, men er siden mest kjent som dramatiker for radio og scene samt som ungdomsbok-forfatter med en rekke populære titler. I 1988 skreiv han biografien Alt er så nær meg om sin mor, dikteren Inger Hagerup. Klaus Hagerup har mottatt flere litterære priser for bøkene sine. Flere av hans tekster har blitt tonesatt av Sverre Kjelsberg, blant annet Ellinors vise.  Med kona Bibbi Børresen har han utgitt flere reiseskildringer fra Italia med vekt på vin og mat.
Engyopsina

Utbredelse

Arten lever i Australia.
Archer (artillerisystem)

Historie

Prosjektet startet i 1995 som et svensk forskningsprosjekt basert på FH 77.  Testsystemene ble hetende FH 77BD og FH 77BW. I 2004 hadde det blitt tatt fram to prototyper med FH 77B montert på en modifisert Volvo A30D dumper.
Til å begynne med var Danmark del av prosjektet, men dro seg ut samtidig med at Norge kom med i 2006–2007. I Norge skulle Archer erstatte de drøyt 40 år gamle M109-skytsene i 2012.
Kostnadsrammene for prosjektet var på 1 820 millioner kroner, og 24 skyts skulle anskaffes til hver nasjon. Prosjektets prisjusterte kostnadsramme var i 2011 1 947 millioner kroner. Ett skyts var planlagt levert i 2011, og de resterende skulle leveres i perioden 2012–2013. Status i desember 2013 var at ingen skyts var levert til Norge. Norge trakk seg fra kontrakten 6. desember 2013 på grunn av manglende fremdrift i prosjektet. Man konkluderte med at Archer ikke vil fylle det norske Forsvarets behov innenfor tidsrammen som var tilgjengelig.
På et senere tidspunkt bestilte Norge K9 Thunder fra Sør-Korea istedet.
Dallas Buyers Club

Handling

Elektrikeren Ron Woodroof (Matthew McConaughey) blir diagnostisert som hiv-positiv i 1986 og gitt 30 dager å leve. Deretter gjorde han alt for å finne en alternativ behandling, inkludert å smugle ulovlige legemidler inn i Texas, i samarbeid med dr. Eve Saks (Jennifer Garner) og den aids-positive transkjønnede kvinnen Rayon (Jared Leto). Dette igjen hjalp til for å etablere en måte hvor andre hiv- og aids-positive mennesker kunne få samme behandling som ham.

Om filmen

Filmen mottok seks Oscar-nominasjoner, for beste film, beste mannlige skuespiller i en hovedrolle (McConaughey), beste mannlige skuespiller i en birolle (Leto), beste originale manus (Borten og Wallack), beste klipp (Vallée og Pensa) og beste make-up og hårstyling (Adruitha Lee og Robin Matthews).
McConaughey og Leto vant for øvrig en Golden Globe-pris hver i sine klasser.
Michael av Kent

Tidlig liv

Prins Michael ble født i Iver i Buckinghamshire. Hans far var George, hertug av Kent, fjerde eldste sønn av Georg V og Mary av Teck, mens moren var Marina, hertuginne av Kent, datter av Nicholas av Hellas og Danmark og storfyrstinne Elena Vladimirovna av Russland. Som barnebarn av en britisk monark ble hans titulering HRH Prince Michael of Kent («Hans kongelige høyhet prins Michael av Kent»).
Han ble døpt 4. august 1942. Fadderne var Franklin Delano Rossevelt, Georg II av Hellas, Haakon VII av Norge, Wilhelmina av Nederland, Lady Patricia Ramsau, Victoria av Hessen og Rhinen, Frederika av Hannover og Henry, hertug av Gloucester. 
Bare tre uker etter dåpen, den 25. august 1942, ble hans far drept i en flyulykke ved Caithness i Skottland.

Utdanning og militærtjeneste

Prinsen gikk på Sunningdale School og Eton College. I januar 1961 begynte han på Royal Military Academy Sandhurst, og han ble i 1963 offiser i 11th Hussars (Prince Albert's Own). Han gjorde så tjeneste i Tyskland, Hongkong og Kypros. Senere var han på en rekke andre oppdrag, blant annet i Defence Intelligence Staff. I 1981 gikk han av med pensjon fra Britisk Army, med majors grad.
I 1994 ble han utnevnt til Honorary Commodore i Royal Naval Reserve, og i 2002 til Honorary Air Commodore ved RAF Benson. Han er president for SSAFA Forces Help og Royal Patriotic Fund, og Colonel-in-Chief for Essex and Kent Scottish Regiment i Canada.

Kongelige plikter

Som tredje barn av Georg Vs sønn ble det ikke forventet at prins Michael skulle utføre kongelige plikter. Han fikk ikke apanasje fra Parlamentet eller stipend fra Privy Purse. Både hans eldre bror Edward, hertug av Kent og søsteren Alexandra, lady Ogilvy får apanasje fra Parlamentet. Prins Michael har allikevel utført noen kongelige oppdrag, og når han reiser sørger Foreign and Commonwealth Office og britiske utenriksstasjoner for at han får VIP-mottagelse. Da han giftet seg i 1978 fikk han en leilighet i Kensington Palace. 
Prinsen er beskytter for flere organisasjoner.

Kommersielt

Ettersom prinsen ikke har inntekter fra Parlamentet eller kongehuset har han dronningens tillatelse til å drive forretningsdrift. Han eier et konsulentfirma som utfører oppdrag over hele verden. Prinsen er også autorisert oversetter fra russisk.
Gläserne Manufaktur

Gläserne Manufaktur («Glassfabrikken») er en bilfabrikk i Dresden i Tyskland. Fabrikken eies av Volkswagen-konsernet gjennom datterselskapet Automobilmanufaktur Dresden GmbH, og er bygd slik at besøkende skal kunne få innblikk i produksjonsprosessen i en moderne bilfabrikk. Det er også innretta en restaurant med bar for besøkende. Bygningene er tegna av Gunter Henns arkitektkontor i München, og ligger på det tidligere messeområdet ved Straßburger Platz. Bygginga medførte store kontroverser fordi fabrikken ble lagt tett inntil parken Großer Garten.
For å minske den belastninga som transport av store volumer ut og inn av fabrikken utgjorde for omgivelsene, ble transportsystemet CarGoTram bygd i 2005. Dette er et moderne, skinnegående godstransportsystem som er lagt langs ei linje som har eksistert i byen sia 1800-tallet
Glassfabrikken ble opprinnelig bygd for produksjon av modellen VW Phaeton. Sia 2005 er også modellen Bentley Continental Flying Spur blitt bygd her.
Solsikker (Van Gogh)

Solsikke (den originale tittelen (fransk) Tournesols ) er navnet på to serier med stilleben bilder av den nederlandske maleren Vincent Van Gogh. Maleren begynte sin male karriere med å ta utgangspunkt i portretter. I senere alder begynte han å sette pris på naturlandskap.

Solsikker i Paris

I ca. 1888, da Vincent Van Gogh bodde i Paris med sin bror Theo, begynte Van Goghs interesser for solsikke blomster å finne veien til lerretet.

Solsikker i Arles

I året 1888 da Van Gogh flyttet til Arles i sør Frankrike, begynte han å interessere seg for blomster poserende i vaser.
Suide

Suide (kinesisk: 绥德县; pinyin: Suídé Xiàn) er et fylke i provinsen Shaanxi i Folkerepublikken Kina. Det ligger i byprefekturet Yulin.
Folkemengden var på 337 372 innbyggere i 1999.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Eriogyna

Utseende

Middelsstore til store, grå og hvite påfuglspinnere med store øyeflekker på alle firte vinger.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Palearktis.
Soga om Ljot på Vollane

Soga om Ljot på Vollane (Valla-Ljóts saga) er en islendingesaga fra 1200-tallet. Historien foregår i Svarfaðardalur ca år 985-1010 og handler om høvdingen Ljót Ljótolvsson på Vellir og hans motstander Gudmund Øyolvsson den mektige. Sagaen kan sees som en fortsettelse av Svarfdœla saga forsåvidt som den handler om etterkommere av personer som opptrer der. 
Sagaen har blitt beskrevet som «kort og lite dramatisk» og «unambitious», med mangelfull disposisjon og flere detaljer utelatt; «Saa mange som der er med i spillet, maa fortællingen bli litt floket». En opptakt til stridighetene er at Ljot blir ilagt en bot fordi han arbeidet på Mikkelsmess, noe som i og for seg var usannsynlig så kort tid etter kristningen. Det er likevel sannsynlig at det finnes en kjerne av folkeminne om faktiske begivenheter som har blitt utnyttet av sagaens anonyme forfatter. 
Sagaens bærende stridigheter mellom Ljot og Gudmund har blitt forklart som «Mindre mænds uforstand og hevngjerrighet blir skyld i at høvdingene kommer til at staa mot hverandre, endda de begge helst vil ha fred.» Sagaen oppfattes som en skildring av skiftende æresbegrep fra hedensk til kristen tid, og sagaen utmerker seg ved at nettopp æresfølelse er den dominerende årsaken til personenes handlinger.
Teksten er bevart i flere håndskrifter fra 1600-tallet, som er forholdsvis identiske, de eldste er AM 158 fol., AM 161 fol. og AM 496 4to. En moderne oversettelse til dansk utkom i 1952. Oversatt til nynorsk av Rune Kyrkjebø i fembindsverket Islendingesagaene, 2014.
Taif

Taif (arabisk: ‏الطائف‎, at-Tā'if, aṭ-Ṭāʾif) er en by i det vestre Saudi-Arabia, 70 kilometer sørøst for Mekka. Folketallet var på 579 970 innbyggere ved folketellingen i 2010.
I førislamsk tid ble gudinnen Allāt dyrket i Taif. Nå kan man i stedet finne gravene til en av profeten Muhammeds kusiner og for to av hans barn som døde som spedbarn.
Byen ligger på et fruktbart høyplatå i Hijaz på en høyde av 1880 meter. Området er gunstig for dyrking av frukt, grønnsaker og korn. På grunn av sitt svale klima var Taif godt likt som sommerbosted for Mekkas hasjimittiske ledere, likesom senere også for den saudiske kongefamilien.
Taif tilhørte det hasjimittiske kongeriket Hijaz da det ble erobret av Ibn Saud i 1924. Sammen med de hellige byer Mekka og Medina ble Taif innlemmet i kongeriket Saudi-Arabia da dette ble dannet i 1932.
Imatidiini

Utseende

Nokså små, noe flate, ovale, blanke bladbiller, gjerne med delvis metalliske farger på dekkvingene. Kroppsformen er langstrakt parallellsidig til bredt oval. Antenne ne rtynne, gjerne omtrent halvparten så lange som kroppen. Gruppen kan kjennes fra beslektede grupper på at hodet er synlig ovenfra, at dekkvingene er glatte uten lengderibber eller kraftig punktering, og på at de har børster ved pronotums forhjørner.

Levevis

Både larver og voksne lever på planter og eter fra dem. Alle utenom en art er knyttet til enfrøbladete planter, blant andre Heliconiaceae og palmer.

Utbredelse

Gruppen er utbredt i Amerika fra USA i nord til det nordlige Argentina i sør.
Økstrafjorden

Økstrafjorden er en fjordarm av Nedstrandsfjorden i Suldal kommune i Rogaland. Fjorden har innløp på nordsiden av Nedstrandfjorden mellom Barkaneset i vest og Ullestad i øst.
Fjorden går 6 kilometer rett nordover og smaler raskt inn ved Hestholmsundet. Nord for Hestholmsundet blir fjorden langt bredere igjen og deler seg i tre deler. Den ene delen er Grønnevik inn mot vest på andre siden av holmene Skadholmen og Bergaholmen. I nord går Naustvik på østsiden av neset Husgavlen inn til grenden Økstra, som har gitt navn til fjorden. På vestsiden av Husgavlen går fjorden videre nordover og smaler her kraftig inn. Der fjorden er på det smaleste, omkring 20 meter bred, krysser Fylkesveg 686 fjorden. Nord for brua ligger Krossvikene, to like lange viker på hver side av fjorden som oppefra ser ut som et kors. Innerst i fjorden ligger et gammelt sagbruk, som bare blir kalt Sagjå.
Meråpent bibliotek

Meråpent bibliotek eller selvbetjent bibliotek er en tjeneste fra folkebibliotek og høgskolebibliotek som gir lånerne utvidet tilgang til bibliotekets lokaler og mediesamlinger, før og/eller etter ordinær åpningstid. Tilgang til lokalene oppnås ved å oppgradere bibliotekkortet til adgangskort.
Konseptet åbne biblioteker har vært brukt i Danmark siden 2004, og er også kjent fra Sverige. I Danmark økte antallet åpne bibliotek særlig i 2010 og 2011, og pr 2016 tilbyr 86 av 97 kommuner meråpne folkebibliotek. Tilsvarende løsninger er kjent fra Taiwan og Singapore fra 2005.
De tekniske løsningene som kreves er blant annet adgangskontroll via lånerkortet, videoovervåkning av inngangspartiet og eventuelt andre deler av lokalene, og at utlånssystemet endres fra bruk av strekkoder til RFID-brikker. I Norge leveres utstyr til meråpent bibliotek fra Biblioteksentralen, Bibliotek-Systemer As og fra Axiell.
I Norge var Stavern bibliotek, som er en filial av Larvik bibliotek, først ute med selvbetjent bibliotek utenfor vanlig åpningstid. Det har vært utredet i Kristiansand i 2012, og forsøkt i Vegårshei, Spydeberg og Tjøme i 2013. I 2015 åpnet tilbudet i flere norske kommuner.
Deichmanske bibliotek i Oslo har innført meråpent bibliotek ved Majorstua filial i juni 2015 og på Lambertseter filial i oktober 2015. Per 2018 fins det i hovedstaden meråpne bibliotek også på Bjerke, Bøler, Furuset, Nordtvet, Oppsal, Røa, Stovner og Tøyen.
Bjørn Eriksson

Bjørn Eriksson, svensk sagnkonge på første halvdel av 900-tallet. Han var i henhold til Hervors saga sveakonge og far til Olav II Bjørnsson og Erik Seiersæl. Han var derigjennom farfar til Styrbjørn Sterke. Hervarar saga forteller også at han var sønn til den Erik som lå i krig med Harald Hårfagre, og som etterfulgte brødrene Anund Uppsale og Bjørn på Håga.
Derimot forteller Adam av Bremen at istedenfor Bjørn var kongen Emund Eriksson, men de kan like gjerne ha var samregenter. Når Olav II Bjørnsson døde var Erik Seiersæl tvunget til å foreslå sin ufødte sønn Olof Skötkonung som medregent istedenfor den i henhold til tinget langt mer ulempelige Styrbjørn Sterke.
Eophona

Systematikk

Clements et al. (2010) plasserte de to artene i slekten Hesperiphona sammen med med Coccothraustes, men molekylære data fra en studie i 2012 slår fast at Coccothraustes er monotypisk og kun omhandler én art, som er vidtspredd i Eurasia, mens Eophona omhandler to arter i Øst-Asia og Hesperiphona to arter i Nord-Amerika. Kjernebiter (C. coccothraustes) er derfor eneste art i denne slekten, mens de to nordamerikanske artene gulbrynkjernebiter (H. vespertina) og tåkekjernebiter (H. abeillei) hører hjemme i slekten Hesperiphona. Denne plasseringen støttes også av HBW Alive og BirdLife International.
Tredje Baruk

Tredje Baruk eller Den greske Baruks apokalypse er et visjonært, jødisk pseudepigrafisk tekst som er antatt skrevet etter 130 e.Kr., kanskje så sent som tidlig på 200-tallet e.Kr. Skriftet forteller om Jerusalems fall for romerne i 70 e.Kr. Det er en pseudepigrafi, tilskrevet Baruk ben Neria, en skriver for den bibelske profeten Jeremia, men teksten utgjør ikke en del av de bibelske tekstene, verken for jødene eller de kristne. Teksten er bevart i enkelte greske manuskripter, og også i noen få på gammelkirkeslavisk.
Som Andre Baruk beskriver denne gresk apokalyptiske teksten Jerusalems tilstand etter å ha blitt herjet av babylonske Nebukadnesar II i 587 f.Kr. og diskuterer hvordan jødedommen kan overleve når tempelet i Jerusalem ikke lenger eksisterer. Teksten er innrammet som en mystisk visjon gitt til Baruk. Som i Andre Baruk blir det argumentert at tempelet er blitt bevart i himmelen og er presentert som helt funksjonelt og betjent av engler. Det er derfor ikke behov for at tempelet blir gjenreist på jorden. Denne tredje boken til Baruk stiller spørsmålet hvorfor Gud lar gode mennesker få lidelser og svarer med en visjon om etterlivet hvor syndere og rettskafne får deres rettmessige straff og belønning. I løpet av visjonen blir Baruk vist forskjellige himler, der er han vitne til avstraffelse av de som bygde «stridens tårn mot Gud», kanskje en hentydning til Babels tårn; en slange ved navn Hades som drikker fra havet; og andre slike merkverdigheter, helt til han han stoppes ved en stengt port i den femte himmel og som kun erkeengelen Mikael kan åpne.
Montgomery County (Maryland)

Historie

Fylket ble grunnlagt i 1776 av land som ble utskilt fra Frederick County og har fått sitt navn etter general Richard Montgomery, som deltok i den amerikanske uavhengighetskrigen.